"Witing tresna jalaran saka kulina", ature tiyang Jawa menika trep kaliyan Lindswell Kwok ingkang sansaya maḍep anggenipun baḍe nyinauni wushu. Putri saking Kwok Eing Hin lan Nur Aini punika sampun tepang lan asring glaḍen wushu sanajan tasih kaliyan kangmasipun, Iwan Kwok, saking yuswa 8 warsa. Piyambakipun lajeng mlebet ing Padepokan Yayasan Kusuma Wushu Indonesia di Medan nalika yuswane ngancik 12 tahun. Wiiwit punika Lindswell Kwok kados kelangan donya jaban rangkahipun, amargi ketatipun angggenipun gladhen. Piyambakipun gladhen paling sekedhik 4 jam sedinten. Bibar gladhen sesarengan, piyambakipun tasih nglajengaken gladhen piyambak dumugi tabuh 23.00. sanajan gladhenipun awrat, ananging kasilipun boten nguciwani. saperangan juara ingkang saged pun gayuh inggih punika :